अब साइबर अपराधी जाएंगे जेल और संपत्ति की जांच करेगी ईडी
सिटी रिपोर्टर | जामताड़ा/ करमाटांड़
साइबरअपराध के माध्यम से ठगी कर रुपए से लाखों का आलीशान मकान खड़ा कर लिया जिसे अब पुलिस जब्त करने की तैयारी में जुट गई है। खासकर करमाटांड़ थाना क्षेत्र के पारटोल गांव में तो वैसे अपराधी केवल चिह्नित हुए है बल्कि पुलिस की सूची में शामिल भी कर लिए गए हैं। जिसकी संपत्ति जब्त करने को लेकर ईडी (प्रवर्तन निदेशालय) को भेजने की तैयारी की जा रही है। पारटोल गांव से पुलिस ने गत रविवार की देर रात चार साईबर अराधियों को गिरफ्तार किया था जिसने अपने पांच साथी के नामों का खुलासा किया था। पुलिस के अनुसंधान में उनमें से अधिकांश बीपीएल का लाभ ले रहे हैं।
^अब क्षेत्र के हजारों साईबर अपराधियों की संपत्तियों की जांच की प्रक्रिया प्रारंभ हो चुकी है बहुत जल्द अवैध रूप से जुटाए चल अचल संपत्तियों पर ईडी जांच कर जब्त किया जाएगा।’’ केडीझा, थाना प्रभारी
करमाटांड़ के साईबर अपराधियों द्वारा अर्जित चल-अचल संपत्ति का आकलन स्थानीय प्रशासन द्वारा कराना प्रारंभ हो गया है। जिसकी शुरूआत थाना क्षेत्र के पारटोल गांव से हुई है। बीते दिन थाना क्षेत्र के पारटोल गांव में पहली बार छापेमारी कर चार साईबर अपराधियों को गिरफ्तार किया गया था। साथ ही पांच नामजद अभियुक्त के खिलाफ करमाटांड़ थाना में साईबर क्राइम कर अवैध रूप से अकूत संपत्ति जमा करने का मामला दर्ज किया गया है। जिसमें सभी 9 अभियुक्तों द्वारा 15-30 लाख तक की संपत्ति अवैध रूप से अर्जित की जाने की बात सामने आई है। जिसमें कई अभियुक्त बीपीएल परिवार से है जिनका वर्तमान में भी गरीबी रेखा के नीचे बसर करने वाली लिस्ट में नाम दर्ज है।
^अवैध रूप से लाखों की संपत्ति अर्जित कर बीपीएल का लाभ उठाने वाले परिवारों से दिए गए सुविधाओं को रिकवर किया जाएगा साथ ही बीपीएल लिस्ट से नाम काटते हुए न्याय संगत कार्रवाई भी की जाएगी।’’ प्रभाकरमिर्धा, बीडीओ करमाटांड़।
साइबर अपराधियों पर नकेल कसने और अवैध तरीके से अर्जित की गई, उनकी संपत्तियों को किस प्रकार अटैच किया जाए, इस दिशा में पुलिस की ओर से तैयारी प्रारंभ कर दी गई है। शुक्रवार को ही डीआईजी संथाल परगना अखिलेश झा ने जामताड़ा में पुलिस पदाधिकारियों के साथ इस संदर्भ में रणनीति तैयार की। समीक्षा के क्रम में उन्होंने अनुसंधान को और बेहतर तरीके से करने के टिप्स दिए। साईबर अपराधियों की गई संपत्ति को किस प्रकार अटैच किया जाए।
hin_Deva kas_Deva hin_Deva hin_Deva hin_Deva hin_Deva hin_Deva